钦定古今图书集成/理学汇编/学行典/第257卷 > 朱子大全集 > 许由
## 钦定古今图书集成/理学汇编/学行典/第257卷 > 朱子大全集 > 许由

按《高士传》，“许由字武仲，阳城槐里人也。为人据义履
方，邪席不坐，邪膳不食。后隐于沛泽之中。尧让天下
于许由，由于是遁耕于中岳颍水之阳，箕山之下，终
身无经天下色。尧又召为九州长，由不欲闻之，洗耳
于颍水滨。时其友巢父牵犊欲饮之，见由洗耳，问其
故，对曰：‘尧欲召我为九州长，恶闻其声，是故洗耳’。巢”
父曰：“子若处高岸深谷，人道不通，谁能见子？子故浮
游欲闻，求其名誉，污吾犊口。”牵犊上流饮之。许由殁，

不绝也。

按《庄子逍遥游篇》：“尧让天下于许由曰：‘日月出矣，而
爝火不息，其于光也，不亦难乎？时雨降矣，而犹浸灌，
其于泽也，不亦劳乎？夫子立而天下治，而我犹尸之。
吾自视缺然，请致天下’。许由曰：‘子治天下，天下既已
治也，而我犹代子，吾将为名乎？名者，实之宾也，吾将
为宾乎？鹪鹩巢于深林，不过一枝；偃鼠饮河，不过满
腹。归休乎君，予无所用天下为。庖人虽不治庖，尸祝
不越樽俎而代之矣’。”　《大宗师》篇：意而子见许由，许
由曰：“尧何以资汝？”意而子曰：“尧谓我，汝必躬服仁义
而明言是非。”许由曰：“而奚来为轵？夫尧既已黥汝以
仁义，而劓汝以是非矣，汝将何以游夫遥荡恣雎转
徙之涂乎？”意而子曰：“虽然，吾愿游其藩。”许由曰：“不然。
夫盲者无以与乎眉目颜色之好，瞽者无以与乎青
黄黼黻之观。意而子曰：‘夫无庄之失其美，据梁之失
其力，黄帝之亡其知，皆在𬬻锤之闲耳。庸讵知夫造
物者之不息我黥而补我劓，使我乘成以随先生邪’？”
许由曰：“噫！未可知也。我为汝言其大略，吾师乎？吾师
乎万物而不为义，泽及万世，而不为仁；长于上古，
而不为老；覆载天地，刻雕众形，而不为巧；此所游已”